Laba

An laba (Ingles: length) iyo an sarong sokol nin distansya. Sa Pankinàban na Sistema nin Quantidad, an laba iyo an bilang na may distansyang dimensyon. Sa kadaklan na sistema nin pagsukol an sarong basikong yunit kan kahalabaan iyo pinili gikan sa kun saen an iba pang mga yunit ginuno.

Sa Internasyunal na Sistema nin mga Yunit (SI) sistema an basikong yunit para sa laba iyo an metro. 

An laba iyo parateng nasasabotan na nangangahulogan kan pinalawig na dimensyon nin sarong permanenteng bagay. Minsan siring, bako man pirme ini an kaso asin mapupwedeng magdepende sa kamugtakan kan bagay.

Ginagamit an manlainlain na termino sa laba nin sarong permanenteng bagay, asin kaiba digdi an langkaw, na patindog na laba o patindog na hiwas, asin lakbang, o rarom. 

Piggagamit an Langkaw kun igwang basiko na kun saen makukua an mga patindog na pagsukol. An lakbang iyo parateng nanonongod sa mas halipot na sokol kun an laba iyo an pinakahalawig. An rarom iyo an ginagamit para sa ikatolong dimensyon nin tolong bagay na dimensyonal.

An laba iyo an sukol nin sarong espasyal na dimensyon, mantang an lugar may sukol na duwang dimensyon (length squared) asin an bolyum iyo an sarong sukol nin tolong dimensyon (length cubed).

 Toltolan